Referat af repræsentantmøde 2023

Repræsentantskabet fandt sted i den 13. april på Christianshavns Bibliotek. Tilstede var 17 deltagere heraf 11 repræsentanter, 4 øvrige deltagere/tilhører og 2 medarbejdere fra Christianshavns Lokaludvalgssekretariat.

**Følgende dagsorden blev fulgt og bydelsplanen blev godkendt.**

* Velkomst
* Præsentationsrunde
* Indledning om bydelsplanen ved Asbjørn
* Kommentarer til bydelsplan og pointer til arbejdet med handleplanen (snak ved to borde)
* Opsamling i plenum
* Godkendelse af bydelsplanen
* Tak for i aften

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

## Velkomst

Forperson for Christianshavns Lokaludvalg Asbjørn Kaasgaard bød velkommen og sekretariatet blev valgt til referenter.

## Præsentationsrunde

* De fremmødte præsenterede sig selv og fremhævede i den forbindelse kvaliteter ved Christianshavn. De gik bl.a. på bydelens: Mangfoldighed, vand, fællesskab, fugleliv, mange byggestile, brune værtshuse, stemning.

## Indledning om bydelsplanen

* Asbjørn Kaasgaard fortalte kort om bydelsplanen og lokaludvalgets arbejde med den. Bydelsplanen udarbejdes som noget nyt i starten af lokaludvalgets valgperiode. Det giver mulighed for at spille ind i kommunens øvrige planer fx Kommuneplanen som udarbejdes hvert 4 år.

## Kommentarer til selve bydelsplanens form og pointer til arbejdet med handleplanen

* Bydelsplanen blev kommenteret og pointer til arbejdet med bydelsplanens handleplan blev drøftet ved to borde.
* Fint at bestræbe sig på at gøre bydelsplanen så kort som muligt.
* Men hvad er ambitionsniveauet med planen og hvad er ressourcerne? Er det realistiske mål?
* Bydelsplanen er god og konstruktiv
* Tips til handleplan: Anbefaler at undersøge, hvilke ønsker der er mest relevante? Udpege fokuspunkter til det næste år.

## Bemærkning til bydelsplanens indhold

***Om boligudvikling og byudvikling***

Mangfoldighed er en stor kvalitet ved Christianshavn. Det skal ikke være for dyrt at bo her. Vi skal fastholde generationer. Også boliger til ældre. Pas på fortætning.

Der skal mere fokus på byudviklingen:

* Christiania
* Refshaleøen – proces og bevaring af kulturidentitet
* Det er en vag formulering om lokaludvalget. Lokaludvalget har ikke taget stilling til for eller imod Lynetteholm, men følger udviklingen. Jordtransporten er en udfordring for bydelen.

Det vil også være godt at åbne dæmninger på Christianshavn og gøre dem til broer igen. Fx Trangraven, Værtsbroen, åbne dem igen.

***Trafik og Transport***

Udfordringer med trafik, særligt omkring områderne: Torvegade, Torvet, Ørkenfortet, Prinsessegade, Arsenaløen.

Generel problematik med biltrafik og for meget af det. Flere områder kigger ind i trafikale udfordringer: fx Ørkenfortet og konsekvensen af ny parkeringshus på Papirøen. Hvordan skal alle bilerne komme til og fra parkeringshuset uden at det øger biltrafikken yderligere på Christianshavn?

Biler er stadig en nødvendighed for mange af beboerne. Tænk alternative løsninger, før alle biler fjernes. Fx se på Østlig Ringvej eller andre alternativer før vi kan fredeliggøre nogle af vejene på Christianshavn.

* Torvegadeprojektet står ikke i vejen for, at man kan lave en spærring ved torvet på sigt.
* Refshalevej har nogle store udfordringer. Klima er også en stor udfordring ved Refshalevej. Det er ikke let at komme rundt som blød trafikant!?
* Trafik og bolig og byliv. Hvordan fremmer man mobiliteten på Christianshavn?

***Klimasikring***

Det vil være godt at rette et særligt fokus på udsatte områder, hvor der er risiko for oversvømmelser. Vi skal være forberedt på hændelser ved ekstremt vejr. Kan vi samle viden fra foreninger, beredskabsforeninger, som hjælper borgerne til at forberede sig på hændelser indenfor ekstremt vejr?

***Kultur og idræt***

* Hold fokus på den lokale identitet f.eks. ift. biblioteket. Kæmp for at bibliotekerne får deres egen lokale identitet. Case fra Jagtvej: Østerbro Lokaludvalg har her hjulpet til at oprette læsegrupper.
* Kommunale tilbud skal alle være repræsenteret på Christianshavn.
* Vandkulturhus: Lokaludvalget er opmærksomme på behovet for lokale svømmetider i vandkulturhuset. Kommunale servicetilbud skal også findes på Christianshavn.

***Samarbejder med kommunen***

Der opleves dårlig dialog med forvaltninger og for lidt indflydelse. Hvordan får vi mere fokus på det? Der er et ønske om mere fokus på borgerinddragelse – men hvordan og med, hvilket formål. Det nye Borgerting i Københavns Kommune og hvad det betyder for lokaludvalget?

**Andet**

* Turisme er dejligt. Men når man bor i det, kan for meget fest og mange mennesker være meget forstyrrende og for meget.

## Tak for i aften

Sidst på mødet blev bydelsplanen vedtaget i den præsenterede form.

Asbjørn Kaasgaard afsluttede med at sige tak for fremmøde og på gensyn om et lille år, hvor repræsentantskabet inviteres til et status- og evalueringsmøde af arbejdet med bydelsplanen.

Derudover blev de fremmødte inviteret til lokaludvalgets københavnerpicnic den 11. juni og opfordret til at være med i lokaludvalgets arbejdsgrupper og oplyst om muligheden for at være suppleanter i lokaludvalget.